"Era mai bine să fi rămas la Genoa!" Decizia lui Drăgușin de a semna cu Tottenham, contestată de un oficial FRF
Radu Drăgușin a luat decizia la începutul acestui an să se despartă de Genoa și să semneze cu Tottenham.
Deși era încrezător în momentul în care a ajuns în Anglia, internaționalul nu a reușit încă să se adapteze la fotbalul englez și sunt șanse mari să părăsească echipa în vară.
Impresarul fotbalistului a dezvăluit că acesta nu va continua la Tottenham dacă nu va avea garanția că va deveni titular - mai multe detalii AICI.
Andrei Vochin, oficial al Federaţiei Române de Fotbal, crede că Radu Drăgușin s-a pripit în momentul în care a decis să meargă în Anglia și că pentru naționala României ar fi fost mai bine dacă ar mai fi stat la Genoa.
„(n.r. - despre faptul că Drăgușin nu joacă la Tottenham) Orice jucător care nu joacă are o problemă din punctul ăsta de vedere. Şansa e că totuşi se antrenează într-un grup foarte puternic. Când îl ai pe Son la antrenamente, e foarte bine. Nu e acelaşi lucru ca la un meci, e o problemă.
Cred că era mai bine când era la Genoa. Mi-ar fi convenit mai mult să fi rămas la Genoa până la finalul sezonului, având în vedere situaţia de la Tottenham”, a spus Andrei Vochin, potrivit Orangesport.
Cotat la 25 de milioane de euro de site-urile de specialitate, Radu Drăgușin a prins doar șase meciuri în Premier League, adunând 229 minute.
Programul României în grupa E de la EURO 2024
- 17 iunie, ora 16:00: România - Ucraina (Munchen)
- 22 iunie, ora 22:00: Belgia - România (Koln)
- 26 iunie, ora 19:00: Slovacia - România (Frankfurt)
Meciurile de la EURO 2024 vor fi transmise ÎN DIRECT de PRO TV, Pro Arena și VOYO. Cele mai tari faze vor putea fi revăzute pe site-ul SPORT.RO.
Grupele pentru EURO 2024
- Grupa A: Germania, Scoția, Ungaria, Elveția
- Grupa B: Spania, Croația, Italia, Albania
- Grupa C: Slovenia, Danemarca, Serbia, Anglia
- Grupa D: Polonia, Olanda, Austria, Franța
-
Grupa E: Belgia, Slovacia, România, Ucraina
- Grupa F: Turcia, Georgia, Portugalia, Cehia
Meciul de deschidere de la EURO 2024 va fi Germania - Scoția. Partida se va disputa la Munchen, pe 14 iunie, de la ora 22:00.
Primele două clasate din fiecare grupă și cele mai bune patru ocupante ale locurilor 3 se califică în optimile de finală
Finala EURO 2024 se va juca pe Olympiastadion din Berlin, pe 14 iulie, de la ora 22:00.
Urmăriți SPORT.RO și pe Google News